Ríkisstjórnin hefur samþykkt að skipa starfshóp til þess að útfæra sértækar aðgerðir sem eiga að gera ungu og tekjulágu fólki kleift að kaupa sér íbúðarhúsnæði , en félags - og jafnréttismálaráðherra lagði fram tillögu þess efnis á fundi ríkisstjórnarinnar í dag . Að því er segir í tilkynningu Stjórnarráðsins er ákvörðunin í samræmi við stjórnarsáttmála ríkisstjórnarinnar , þar sem sérstaklega er kveðið á um aðgerðir til þess að lækka þröskuld ungs fólks og tekjulágra inn á húsnæðismarkað með því að endurskoða stuðningskerfi hins opinbera þannig að hann nýtist fyrst og fremst þessum hópum .